ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สช. 20/2563เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน(ฉบับที่ 5) โดยที่ประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ กําหนดให้ผู้จัดการกองทรัสต์ที่ได้รับมอบหมายจากทรัสตีให้ทําหน้าที่ดูแลจัดการกองทรัสต์ตามที่ระบุไว้ในสัญญาก่อตั้งทรัสต์ต้องเป็นบุคคลที่ได้รับความเห็นชอบจากสํานักงาน และโดยที่เป็นการสมควรให้มีการปรับปรุงหลักเกณฑ์เกี่ยวกับการดํารงเงินกองทุนของผู้จัดการกองทรัสต์เพื่อรองรับการประกอบธุรกิจอย่างต่อเนื่องให้มีความเหมาะสมยิ่งขึ้น สํานักงานออกประกาศไว้ดังต่อไปนี้ข้อ ๑ ให้ยกเลิกบทนิยามคําว่า "ผู้บริหาร" ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 29/2555 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน ลงวันที่ 21 พฤศจิกายน พ.ศ. 2555ข้อ ๒ ให้เพิ่มบทนิยามคําว่า "ประกาศการดํารงเงินกองทุน" ระหว่างคําว่า "ผู้ถือหุ้นรายใหญ่" และคําว่า "กลุ่มบุคคลเดียวกัน" ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 29/2555 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน ลงวันที่ 21 พฤศจิกายน พ.ศ. 2555 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สช. 23/2557 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน (ฉบับที่ 2) ลงวันที่ 20 สิงหาคม พ.ศ. 2557 ""ประกาศการดํารงเงินกองทุน" หมายความว่า ประกาศดังต่อไปนี้ (1) ประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนของผู้ประกอบธุรกิจการจัดการกองทุนรวม การจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในรายละเอียดเกี่ยวกับการดํารงเงินกองทุนของผู้ประกอบธุรกิจการจัดการกองทุนรวมการจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า และข้อกําหนดกรณีที่ไม่สามารถดํารงเงินกองทุนได้"ข้อ ๓ ให้ยกเลิกความในข้อ 18 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 29/2555 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน ลงวันที่ 21 พฤศจิกายน พ.ศ. 2555 และให้ใช้ความต่อไปนี้แทน"ข้อ 18 ให้ผู้จัดการกองทรัสต์ปฏิบัติตามหลักเกณฑ์เกี่ยวกับการดํารงเงินกองทุนของบริษัทจัดการกองทุนรวมตามประกาศการดํารงเงินกองทุน โดยอนุโลม ทั้งนี้ การปฏิบัติดังกล่าวให้เป็นไปตามหลักเกณฑ์ดังต่อไปนี้ด้วย(1) ในกรณีของผู้จัดการกองทรัสต์ที่เป็นบุคคลตามข้อ 4(2) การดํารงเงินกองทุนขั้นต้นตามประกาศการดํารงเงินกองทุน ให้ดํารงเป็นมูลค่าไม่น้อยกว่าสิบล้านบาท(2) ให้จัดส่งรายงานการดํารงเงินกองทุนตามแบบรายงานการดํารงเงินกองทุนตามประกาศการดํารงเงินกองทุน (ไม่รวมเอกสารแนบ) ให้แก่ทรัสตีภายในกําหนดเวลาเดียวกับที่ต้องจัดส่งให้สํานักงานให้นําหลักเกณฑ์เกี่ยวกับการดําเนินการในกรณีที่ผู้ประกอบธุรกิจไม่สามารถดํารงเงินกองทุนได้และอํานาจสํานักงานตามประกาศการดํารงเงินกองทุนมาใช้บังคับกับผู้จัดการกองทรัสต์ตามวรรคหนึ่ง โดยอนุโลม"ข้อ ๔ ให้เพิ่มความต่อไปนี้เป็นข้อ 25/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 29/2555 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน ลงวันที่ 21 พฤศจิกายน พ.ศ. 2555 "ข้อ 25/1 ในกรณีที่มีการเปลี่ยนแปลงผู้จัดการกองทรัสต์เนื่องจากผู้จัดการกองทรัสต์ รายเดิมไม่สามารถดํารงเงินกองทุนตามข้อ 18 ผู้จัดการกองทรัสต์รายใหม่อาจมีการจัดการกองทรัสต์อื่น ที่มีทรัพย์สินหลักเป็นประเภทเดียวกันได้ต่อเมื่อได้รับการผ่อนผันจากสํานักงาน"ข้อ ๕ ให้ผู้จัดการกองทรัสต์ซึ่งเป็นบุคคลตามข้อ 4(2) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สช. 29/2555 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน ลงวันที่ 21 พฤศจิกายน พ.ศ. 2555 ที่ยังไม่เป็นไปตามหลักเกณฑ์ในข้อ 18 แห่งประกาศสํานักงานคณะกรรมการกํากับหลักทรัพย์ และตลาดหลักทรัพย์ ที่ สช. 29/2555 เรื่อง หลักเกณฑ์ เงื่อนไข และวิธีการในการให้ความเห็นชอบผู้จัดการกองทรัสต์ และมาตรฐานการปฏิบัติงาน ลงวันที่ 21 พฤศจิกายน พ.ศ. 2555 ที่แก้ไขเพิ่มเติมโดยประกาศนี้ ดําเนินการดังต่อไปนี้ (1) ภายในสองปีนับแต่วันที่ประกาศนี้ใช้บังคับ ต้องดําเนินการให้มีการดํารงเงินกองทุนให้เป็นไปตามหลักเกณฑ์ในข้อ 18 ดังกล่าว (2) ในระหว่างการดําเนินการตาม (1) ให้ผู้จัดการกองทรัสต์ปฏิบัติตามหลักเกณฑ์ในข้อ 18 ซึ่งใช้บังคับอยู่ก่อนวันที่ประกาศนี้ใช้บังคับข้อ ๖ ในกรณีที่มีเหตุจําเป็นและสมควรทําให้ผู้จัดการกองทรัสต์ไม่สามารถดํารงเงินกองทุนขั้นต้นได้ภายในกําหนดเวลาตามข้อ 5 ผู้จัดการกองทรัสต์อาจขอผ่อนผันการดํารงเงินกองทุนขั้นต้นต่อสํานักงาน โดยยื่นคําขอเป็นหนังสือพร้อมทั้งชี้แจงเหตุผลในการขอผ่อนผันและแนวทางการดําเนินการเพื่อให้สามารถดํารงเงินกองทุนขั้นต้นได้ ล่วงหน้าอย่างน้อยเก้าสิบวันก่อนครบกําหนด เวลาในข้อ 5 ทั้งนี้ ตามขั้นตอนและวิธีการที่ระบุในคู่มือสําหรับประชาชน สํานักงานจะพิจารณาคําขอผ่อนผันตามวรรคหนึ่งให้แล้วเสร็จภายในเก้าสิบวันนับแต่วันที่สํานักงานได้รับเอกสารหลักฐานถูกต้องครบถ้วนตามคู่มือสําหรับประชาชน ในการผ่อนผันตามวรรคหนึ่ง สํานักงานอาจกําหนดให้ผู้จัดการกองทรัสต์กระทําการหรือไม่กระทําการใดด้วยก็ได้ข้อ ๗ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2563 เป็นต้นไปผู้มีอํานาจลงนาม - ประกาศ ณ วันที่ 19 มีนาคม พ.ศ. 2563 (นางสาวรื่นวดี สุวรรณมงคล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์